Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14347

d) A magassági szög földi felügyelő egységét úgy kell elhelyezni, hogy elkerüljék azt, hogy hatással legyen, vagy behatást kapjon az ILS siklópálya földi felügyelő egység/re/től. 4.1.1.3 A magassági szög antennának a siklópálya adó helyénél nagyobb eltolt oldalirányú távolságban való telepítése 4.1.1.3.1 Amikor a magassági szög adó antennát a futópálya középvonalától a 130 métertől (430 láb) a 180 méterig (590 láb) terjedő eltolt oldaltávolságban helyezik el, akkor az elért megközelítési vonatkozási pont magasság kúpos hatása válik lényegesebbé. A berendezéstől függően a magassági szög antenna hátrafelé elhelyezését lehet, hogy szabályozni kell azért, hogy kielégítse a korábbi 4.1.1.2.1, 4.1.1.2.2 és 4.1.1.2.3 pontokban tárgyalt követelményeket. 4.1.1.3.2 Amikor a magassági szög antennát a futópálya középvonalától a telepített siklópálya adó helyénél nagyobb eltolt oldalirányú távolságnál helyezik el, akkor a magassági szög antenna nem nyúlhat be a siklópálya oldalirányú sugárzási karakterisztikájába. A G-18. számú ábrán a Φ értéke az ott lévő siklópálya adó antenna típusától és a magassági szög adó berendezés fizikai jellemzőitől függ. Általában a "Φ" a siklópálya adó antenna oldalirányú sugárzási karakterisztikájának -10 dB-es pontjait jelzi. A -10 dB-es értéket le lehet csökkenteni -4 dB-re, különösen a siklópálya antennák befogási hatékonyságára, a siklópálya jel minősége felülvizsgálatától függően. 2007/70/II. szám 4.1.1.3.3 Miután a fenti követelményekre alapozva meghatározták a magassági szög antenna elhelyezésének elfogadható távolságát, azt a helyet lehet, hogy tovább kell határolni azért, hogy kielégítse az Annex 14 akadálykorlátozási követelményeit, különösképpen a gurulóút - akadály elkülönítési követelményeket. 4.1.1.4 Alternatívák 4.1.1.4.1 Ha a magassági szög antennának a siklópálya adó antennával való együttes telepítését nem lehet teljesen megvalósítani, akkor alternatívaként a magassági szög antennát a futópálya ellentétes oldalán lehet elhelyezni. 4.1.2 MLS oldalszög antenna 4.1.2.1 Bevezetés 4.1.2.1.1 Amikor az MLS oldalszög antennáját együtt telepítik egy ILS siklópálya adóval, akkor egy döntés sorozatot kell hozni ahhoz, hogy az oldalszög adó antennájának elhelyezését meghatározzák. A telepítési feltételek úgy kerültek kidolgozásra, hogy azok az MLS oldalszög adó berendezésnek az ILS siklópálya adó jeleire - és fordítva -való hatások minimálisra csökkentésén alapulnak. A feltételek a térbeli jellel, az üzemeltetésnél a kritikus területekkel és az akadálymentességi megfontolásokkal együtt befolyással lesznek az oldalszög adó antenna végső elhelyezésére. Mivel egy "púpos" futópálya, vagy a megközelítési fénytechnikai rendszer miatt szükséges lehet az oldalszög adó antenna fázis középpontja magasságának megemelése, ezért ezeket a tényezőket figyelembe kell venni akkor, amikor a következő követelmények bármelyikét alkalmazzák. 4.1.2.1.2 A cél az, hogy az oldalszög adó antenna telepítésének egy megközelítő területével kezdjenek, és azután csökkentsék le azt a területet az adott berendezés optimális elhelyezésére. Ezt a célt úgy lehet elérni, hogy végiglépkednek egy megfontolási sorozat jegyzéken, ami egy logikai folyamatábraként a G-20. számú ábrán kerül bemutatásra. 4.1.2.1.3 A G-20. ábrára hivatkozva a szakasz számok a négy telepítési geometria egyikének felelnek meg, (például az alábbi 4.1.2.2 "az iránysáv adó antenna előtt elhelyezett oldalszög adó antenna", stb.) Minden egyes blokk előtt a számok arra a meghatározott paragrafusra utalnak, amelyek a G-20. ábra alátámasztó szövegei. Ez a paragrafus adja meg azoknak a tényezőknek a részletesebb leírását, amelyeket annál a lépésnél meg kell fontolni. 4.1.2.1.4 Az oldalszög adó antenna telepítésének általános területét a G-21. számú ábra mutatja be. 4.1.2.2 Az iránysáv adó antenna előtt elhelyezett oldalszög adó antenna 4.1.2.2.1 Az oldalszög adó antennát az iránysáv irányvonalára szimmetrikusan legalább 30 méterrel (100 láb) az iránysáv adó antenna antenna-sora előtt kell elhelyezni. A maximális távolság értéket (a változtatható "X" a G-21. ábrán) az a követelmény határozza meg, hogy az Annex 14-nek a követelményeit mind az oldalszög adó antenna szerkezetére, mind az oldalszög felügyelő egységre vonatkozóan kielégítsék. Ez az oldalszög antenna előnyben részesített telepítési helye. Azonban, például olyan tényezők miatt, mint az iránysáv közeltéri felügyelő egységének helyzete, szükség lehet az oldalszög adó antenna elhelyezésének módosítására. Az oldalszög adó antennát nem lehet úgy elhelyezni, hogy az lezárja az iránysáv adó antenna és az iránysáv földi felügyelő egysége közötti rálátási vonalat. Amiatt, hogy az oldalszög adó berendezés lezárja az ILS földi ellenőrző pont rálátási vonalat, lehetséges lesz az, hogy az ILS földi ellenőrző pontokat új helyre kell kijelölni. 4.1.2.2.2 Az a kívánatos, hogy a DME / P antennáját együtt telepítsék az oldalszög adó antennával, amikor az csak lehetséges. Azonban, ha a DME / P antennát nem lehet az oldalszög adóval együtt telepíteni az akadálykorlátozási követelmények miatt, akkor egy oldalirányban eltolt DME / P 2007/70/II. szám elhelyezést, vagy egy alternatív együtt telepítési elrendezést lehet figyelembe venni (lásd a "C"- Melléklet 7.1.6 pontját és az alábbi 5. szakaszt). 4.1.2.2.3 Amikor lehetséges, az oldalszög adó antenna elhelyezését úgy kell szabályozni, hogy a minimálisra csökkenjen az oldalszög adó antenna kritikus területének a repülési üzemeltetésekre való hatása. Azonkívül, kívánatos lehet az, hogy a maximálisra növeljék az oldalszög adó és az iránysáv adó kritikus területeinek egybeesését. Ha szükségszerű az, hogy az oldalszög adó antennát az iránysáv adó antenna közvetlen szomszédságába telepítsék, akkor szabályszerűen az antennáknak csak az egyikét telepítsék a másik antenna kritikus területén belülre. Az oldalszög adó antenna kritikus területet lásd az alábbi 4.3 pontban. Az iránysáv adó kritikus területet lásd a "C"- Melléklet 2.1.10 szakaszban. 4.1.2.2.4 Miután az oldalszög adó antenna megfelelő helyét meghatározták, meg kell találni az oldalszög antenna földi felügyelő egységének helyét. Az oldalszög adó antennát úgy kell megfigyelni, ahogy az a korábbiakban, a 2.3.5 pontban meghatározásra került. A földi felügyelő rendszer előnyben részesített helye a futópálya meghosszabbított középvonala. Azonban a felügyelő egység oszlopa az oldalszög jelek károsodásának forrása lehet. Ennek megfelelően, ha ez a felügyelő rendszer elhelyezés elfogadhatatlan jel-csökkenést hoz létre, vagy nem kielégítő megfigyelési képességet okoznak a lámpasorok szerkezeti rendszerei, az ILS iránysáv adó stb., akkor egy másik földi felügyelő egység hely lehet kívánatos. Ezt a második megoldást csak akkor ajánljuk, amikor a megközelítési radiál teljes felügyelete rendelkezésre áll. A következő megfontolandó tényezők nyújthatnak segítséget a felügyelő egység elhelyezésének meghatározásához:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes